2. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 2816 της 1/22 Μαρτ. 1954 Περί εξουσιοδοτήσεως Διευθυντών Τελωνείων όπως χορηγώσι την υπό του άρθρ. 6 Α.Ν. 1851 προβλεπομένην μερικήν απαλλαγήν ισχυόντων δασμών δι’ εισαγόμενα υπό Μεταλλευτικών Επιχειρήσεων μηχανήματα κλπ. Έχοντες υπ’ όψιν:1)Τας διατάξεις του άρθρου 6 του Α.Ν. 1851/51 «περί τροποποιήσεως φορολογικών διατάξεων, επί μεταλλείων κλπ.», ως τούτο ετροποποιήθη δια του άρθρου τετάρτου του Ν.Δ. 2627/53 «περί κυρώσεως, τροποποιήσεως και συμπληρώσεως του Α.Ν. 1851/51» και 2)το άρθρ. 6 του Α.Ν. 881/49 «περί Τελωνειακών και δασμολογικών τινων διατάξεων» αποφασίζομεν: Ι.Εξουδιοδοτούμεν τους Διευθυντάς των διευθύνσεων Τελωνείων Α΄ και Β΄ τάξεως και Τελωνείων Α΄ τάξεως, όπως από της ισχύος της παρούσης α)χορηγώσι την υπό του άρθρ. 6 του Α.Ν. 1851/51, ως ετροποποιήθη δια του άρθρου τετάρτου του Ν.Δ. 2627/53 προβλεπομένην μερικήν, ήτοι κατά 50% απαλλαγήν από των ισχυόντων δασμών, παρομαρτούντων αυτοίς, φόρων και πάσης φύσεως φόρων υπέρ του Δημοσίου ή τρίτων, δια τα μηχανήματα, ανταλλακτικά, εξαρτήματα και τα εν γένει μηχανικά μέσα, τα εισαγόμενα υπό μεταλλευτικών επιχειρήσεων και χρησιμοποιηθησόμενα δι’ εγκαταστάσεις ερεύνης και εν γένει εκμεταλλεύσεως των επιχειρήσεων τούτων και β)εγκρίνωσι την ατελή μεταβίβασιν των ημιατελώς εισαχθέντων μηχανημάτων, εξαρτημάτων κλπ. υπό μιας μεταλλευτικής επιχειρήσεως εις ετέραν τοιαύτην. ΙΙ.Η κατά τ’ ανωτέρω μερική απαλλαγή θα χορηγήται κατόπιν εγκριτικής προς τούτο αποφάσεως του Υπουργού Βιομηχανίας, κοινοποιουμένης προς το αρμόδιον Τελωνείον. Εν τη αποφάσει ταύτη δέον ν’ αναφέρωνται: 1)Τα εισαγόμενα μηχανήματα, εξαρτήματα, ανταλλακτικά και εν γένει μηχανικά μέσα, 2)ο αριθμός, τα σημεία, το βάρος, μικτόν και καθαρόν, των περιεχόντων αυτά κιβωτίων ή δεμάτων, 3)το Τελωνείον δι’ ου θα πραγματοποιηθή η εισαγωγή, 4)ο σκοπός δι’ ον ταύτα προορίζονται, 5)ότι η εισάγουσα ταύτα επιχείρησις (Αντί της σελ. 459) Σελ. 459(α) 348-123 Ατέλειες υπέρ μεταλλευτικών επιχειρήσεων 30.Ζ.ι.1-2 είναι μεταλλευτική και 6)ότι τα εισαγόμενα μηχανήματα, ανταλλακτικά εξαρτήματα και εν γένει μηχανικά μέσα είναι πράγματι αναγκαία δι’ εγκαταστάσεις ερεύνης και εν γένει εκμεταλλεύσεως των μεταλλείων της εισαγούσης ταύτα μεταλλευτικής επιχειρήσεως. ΙΙΙ.Το αρμόδιον Τελωνείον άμα τη λήψει της αποφάσεως του Υπουργού Βιομηχανίας, και επί τη καταθέσει, υπό της ενδιαφερομένης επιχειρήσεως της σχετικής διασαφήσεως και λοιπών δικαιολογητικών, ως ταύτα καθορίζονται εις το άρθρ. 1 της υπ’ αριθ. Τ. 7188/40 αποφάσεως ημών, αντίγραφον συμβάσεως προμηθείας, εξ ης ν’ αποδεικνύεται ότι τα εισαγόμενα, προμηθεύονται εις τιμήν μη περιλαμβάνουσαν δασμούς και φόρους κλπ. θα προβαίνη εις την παράδοσιν των εισαγομένων μηχανημάτων, ανταλλακτικών κλπ., επί καταβολή του ημίσεως των εκάστοτε ισχυόντων δασμών, παρομαρτούντων αυτή φόρων, φόρου κύκλου εργασιών κλπ. IV.Η παράδοσις θα γίνηται επί προσωρινή ατελεία και έναντι αξιοχρέου προσωπικής εγγυήσεως δια την καταβολήν και του ετέρου ημίσεος των αναλογούντων δασμών και φόρων, εν περιπτώσει μη υποβολής αυτώ των εξής δικαιολογητικών: Α΄.Προκειμένου περί μηχανημάτων: α)βεβαιώσεως του Διευθυντού της Μεταλλευτικής επιχειρήσεως, εξ ης να εμφαίνηται ότι τα ημιατελώς παραληφθέντα υπ’ αυτής μηχανήματα, κατεγράφησαν εις τα βιβλία υλικού και ατελειών, και ότι θα χρησιμοποιηθώσιν αποκλειστικώς και μόνον δια τας ανάγκας των μεταλλείων αυτής (έρευνας και εκμετάλλευσιν) και β)ομοίας βεβαιώσεως της αρμοδίας υπηρεσίας του Υπ. Βιομηχανίας, εξ ης να εμφαίνηται ότι τα ημιατελώς παραληφθέντα μηχανήματα εγκαταστάθησαν εις τους χώρους των μεταλλείων της παραλαβούσης αυτά μεταλλευτικής επιχειρήσεως και χρησιμοποιούνται υπ’ αυτής δι’ ον σκοπόν παρελήφθησαν. Αι εν λόγω βεβαιώσεις, δέον να υποβάλλωνται, εντός εξαμήνου από της παραλαβής των μηχανημάτων. Η προθεσμία αύτη δύναται να παραταθή υπό του Τελώνου, εφ’ όσον, κατά την κρίσιν του συντρέχωσιν αποχρώντες λόγοι, επί έν εισέτι εξάμηνον. Β΄.Προκειμένου περί ανταλλακτικών και εξαρτημάτων, βεβαιώσεως του Δ/ντού της Μεταλλευτικής Επιχειρήσεως εξ ης να εμφαίνηται ότι τα ημιατελώς παραληφθέντα ανταλλακτικά και εξαρτήματα κατεγράφησαν εις τα βιβλία υλικού και ατελειών της επιχειρήσεως και ότι θα χρησιμοποιηθώσιν αποκλειστικώς και μόνον δια τας ανάγκας των μεταλλείων αυτής: Η βεβαίωσις αύτη, δέον να υποβάλληται εντός προθεσμίας 2 μηνών δυναμένης να παρα Σελ. 460(α) 348-124 ταθή επί έν εισέτι δίμηνον, εφ’ όσον κατά την κρίσιν του Τελώνου, συντρέχουσι αποχρώντες λόγοι. V.Η οριστικοποίησις της ατελείας και η λύσις της ληφθείσης εγγυήσεως θα γίνηται άμα τη υποβολή εις το Τελωνείον των ως άνω βεβαιώσεων. VI.Η έγκρισις της ατελούς μεταβιβάσεως των ημιατελώς εισαχθέντων μηχανημάτων, εξαρτημάτων κλπ. θα γίνηται βάσει την υπό το άρθρ. 6 του Α.Ν. 1851/51 προβλεπομένης αποφάσεως του Υπουργού Βιομηχανίας και επί τη τηρήσει των διατυπώσεων της υπ’ αριθ. Τ. 7188/40 αποφάσεως ημών. Αντί της Τ. 7188/40 ήδη ισχύει η Δ. 6220/ 1955 (ανωτ. σελ. 429). VII.Η εκποίησις, η καθ’ οιονδήποτε τρόπον διάθεσις των ημιατελώς παραληφθέντων μηχανημάτων, εξαρτημάτων κλπ. απαγορεύεται άνευ προηγουμένης αδείας της Τελ/κής Αρχής και καταβολής και του ετέρου ημίσεως των οικείων δασμών και λοιπών φόρων. Προς τον σκοπόν τούτον και δια την καλλιτέραν παρακολούθησιν των υπό των Μεταλλευτικών επιχειρήσεων εισαγομένων μηχανημάτων, ανταλλακτικών, εξαρτημάτων κλπ. καθιερούται δια της παρούσης, βιβλίον ατελώς εισαγομένων μηχανημάτων μεταλλευτικών επιχειρήσεων. Εις το βιβλίον τούτο θα καταχωρώνται υπό της Τελ/κής Αρχής, κατ’ αλφαβητικήν σειράν, η επωνυμία της επιχειρήσεως ή το όνομα του εκμεταλλευτού αυτής και λεπτομερώς τα εισαγόμενα μηχανήματα, εξαρτήματα κλπ. ο αριθμός της διασαφήσεως εισαγωγής, το είδος, το βάρος και η αξία τσιφ των εισαχθέντων, ή δασμολογική κλάσις, ο αριθμός στατιστικής και οι καταβληθέντες δασμοί και φόροι. VIII.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 30.Ζ.ι.2 Ατέλειες υπέρ μεταλλευτικών επιχειρήσεων 